
Biguin ang imbing pakana ni Duterte na palawigin ang 
kanyang diktadurang paghahari 


aya ng kanyang iniidolong diktador na si Marcos, hinahangad ni Duterte na magtagal sa estado-poder at 
maghari lagpas sa kanyang termino. Tigas-mukha siyang nagluluto ng mga pakana upang makapanatili sa 
kapangyarihan at takasan ang kanyang mga krimen sa bayan. Higit lamang nitong itinutulak ang mamamayang 
Pilipino na ubos-kayang kumilos para hadlangan ang pananatili sa kapangyarihan at ibagsak ang pasistang 


diktadura ni Duterte. 


Matapos mabigo ang kanyang 
pakanang Bs charter. change at 
pederalismo, nakatutok na ngayon si 
Duterte para ipanalo ang eleksyong 
2022. Inuulit lamang ni Duterte ang 
kanyang drama noong eleksyong 
2016 sa mga urong-sulong at 
sinungaling na mga pahayag ngayon 
na tutol siya sa pagtakbo ng kanyang 
anak na si Sara bilang presidente at 
wala na syang interes maghangad ng 
pambansang pusisyon. Kalokohan 
ang sinabi ng Malacafang na hindi 
political dynasty ang itinatayo ng 


mga Duterte. Hindi rin maitatanggi 
ang papel ni Duterte sa pagmanipula 
at pagkontrol sa mga nagaganap 
sa loob ng partidong PDP-Laban 
sa pagtutulak ng paksyong Cusi 
na tumakbong bise presidente si 
Duterte. Malinaw ding si Duterte 
ang utak sa inilalakong tambalang 
Duterte-Duterte o kung sinuman ang 
kanyang babasbasang eredero para 
sa eleksyong 2020. Tuluy-tuloy ang 
mga lihim na pulong at kasunduan ng 
pamilyang Duterte sa iba pang mga 
pulitiko at partido para sa kanilang 


pampulitikang ambisyon. Matapos 
ito, samu't saring partido at pulitiko 
ang nagpahayag ng kanilang suporta 
kay Sara sa pagtakbo sa pagka- 
presidente. 


Pinapakana ni (Duterte na 
manipulahin ang eleksyong 2022 para 
manatili sa kapangyarihan. Nabili 


ng kroni ni Duterte na si Dennis Uy 
ang kumpanyang TIM na kasabwat 
ng Smartmatic, na kinontrata ng 
Commission on Elections (COMELEC) 
para sa awtomasyon ng eleksyon 
at pagbibilang ng mga boto. Ilang 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan 8 ng patnugutan ang mga 
mambabasa na mag-ambag sa pagpapahusay 
ng. ating 3BBpahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 

buwan bago ang eleksyong 2022, titiyakin ni Duterte na mailuluklok 
ang bagong chairman at mga komisyuner na magtataguyod ng kanyang 
interes sa darating na eleksyong 2022. 


Mas pinahihigpit ni Duterte ang kontrol sa AFP-PNP bilang kanyang 
pribado at mersenaryong hukbo upang gamitin sa pandaraya sa 
eleksyong 2020 at laban sa kanyang mga katunggali sa pulitika hanggang 
sa pagpapataw na mismo ng Martial Law sa buong bayan. 


Nagpapakana rin ang rehimen ng mga false flag operations kung 
saan ibibintang sa BHB ang mga pamamaslang kasabay ang paglulunsad 
ng maramihang pag-aresto at pagpatay sa mga aktibista at progresibo 
upang supilin ang hayag na kilusang masa at likhain ang kundisyon para 
maipataw muli ang Martial Law. Nauna na itong nagdeklara ng todo- 
gera laban sa karaniwang mamamayan sa pamamagitan ng pag-aarmas 
sa mga vigilante bilang bahagi ng kontra-rebolusyonaryong kampanya 
ng estado. 


Sa pambansang antas, lumalala ang girian sa pagitan ng mga paksyon 
ng naghaharing uri na iniresulta ng pakikipagmabutihan ni Duterte sa 
dalawang among imperyalistang US at China. 


Sa likod ng lumalalang krisis pampulitika sa bansa at ang kinakaharap 
na pagpapalawig ng diktadura ni Duterte, tiyak na makikialam ang 
imperyalistang US at China sa darating na halalan para sa kanilang 
sariling interes. Nais nilang masiguro na ang mailuluklok na pinuno ay 
magsisilbing tuta upang umayon sa mga geo-pulitikal na plano nila sa 
rehiyong Asya-Pasipiko. Nauna nang sinabi ng China na gusto nitong 
manatiling presidente si Duterte. Samantala, nakakubabaw pa rin 
ang imperyalismong US sa Pilipinas at ito pa rin ang imperyalistang 
may pangunahing kontrol sa ekonomiya, pulitika at militar ng bansa. 
Nagsasagawa ang pangkating Duterte ng mga maniobra para magpataas 
ng presyo sa imperyalismong US katulad ng pagpapalawig ng Visiting 
Forces Agreement upang makahuthot pa ng dagdag pondo, kagamitan 
at ayudang militar. 


Ang pagkakapit-tuko ni Duterte sa Malacafiang ay palatandaan ng 
kanyang desperasyon at takot sa nakaambang pang-uusig sa kanyang 
mga krimen oras na bumaba siya sa pagkapresidente. Sa ilalim ng 
kanyang panunungkulan, nilikha niya ang kultura ng impyunidad na 
nagdulot ng napakaraming mga paglabag sa karapatang tao at kabi- 
kabilang pamamaslang sa gera kontra iligal na droga at anti-komunistang 
kampanya. Hindi nalutas ang problema sa droga bagkus siya pa ang 
naging pangunahing druglord at pinuno ng sindikato sa droga sa bansa. 


Nagpakatuta siya sa China at US para makakuha ng mga pondo, 
pautang, suporta at bakuna. Ibinenta niya ang pambansang soberanya 
at isinuko ang West Philippine Sea sa China. Tinalikuran niya ang 
usapang pangkapayapaan, isinabatas ang Anti-Terror Law at ipinatupad 
ang JCP-Kapanatagan ayon sa kumpas ng US. 


Dinambong ni Duterte ang yaman ng bansa at pinagpasasaan ito 
ng kanyang mga kaanak, alipores at kroni. Binusog niya sa korapsyon 
ang AFP-PNP para gawing pribadong hukbo. Pinabayaan niya ang 
mamamayang Pilipino na magdusa sa gitna ng pandemyang COVID-19. 
Lalong naghirap ang sambayanan sa malawakang disempleyo at mataas 
na presyo ng mga bilihin. Nasadlak sa walang kaparis na kahirapan ang 
Pilipinas at umabot sa P10.9 trilyon ang utang ng bansa. 


Malawak na ang disgusto ng bayan sa rehimeng Duterte dahil sa 
lantad at umaalingasaw na baho nito. Pinasidhi pa ito ng kanyang 
pagkagahaman sa kapangyarihan sa pakanang maghari lagpas 2022. 
Ang pagsalubong ng malawakang pagbatikos at pagtutol dito ng 
mamamayan ay pagpapakita ng labis na pagkasuklam at galit ng 
sambayanan sa teroristang rehimeng Duterte. Higit na umaalab ang 
pakikibakang bayan para wakasan ang kahirapan at pandarahas sa 
ilalim ng diktadurang paghahari. 


Malaki ang hamon at tungkulin ng mamamayan para biguin ang 
imbing pakanang manatili sa kapangyarihan ni Duterte. Kailangang higit 
na palakasin ang hanay sa pagbubuo ng isang malapad na nagkakaisang 

prente upang labanan ang iskemang 
palawigin ang kanyang termino. 
Dapat na buuin ang malawak na 
alyansang anti-Duterte upang higit 
na mahiwalay ang rehimen sa 
malawak na sambayanang Pilipino 
at internasyunal na komunidad. 
Magpursigeng singilin si Duterte para 
panagutin sa kanyang mga krimen sa 
bayan. 


Isulong ang panunumbalik 


ng usapang pangkapayapaan 
sa mga naliliwanagang pwersa 
ng naghaharing sistema upang 


mabigyang-daan ang pagkakamit ng 
tunay, matagalan at makatarungang 
kapayapaan sa pamamagitan ng 
paglutas sa mga ugat ng armadong 
tunggalian at pagkamit ng mga tunay 
na repormang sosyo-ekonomiko at 
pulitikal. 


Kasabay nito, palakasin ang 
Bagong Hukbong Bayan at mga 
rebolusyonaryong base sa kanayunan. 
Paigtingin ang digmang bayan at 
biguin ang kontra-rebolusyonaryong 
gera ng teroristang rehimeng Duterte. 
Maglunsad ng mga taktikal na 


opensiba at gawaran ng punitibong 
aksyon ang mga despotikong kaaway 
sa uri at mga sagad-saring kontra- 
rebolusyonaryo't pasista sa loob ng 
rehimeng Duterte. 


Hinog ang kasalukuyang sitwasyon 
upang sumulong ang pambansa 
demokratikong rebolusyon tungong 
tagumpay. Taliwas sa daang tinatahak 
ng rebolusyonaryong kilusan, walang 
ibang patutunguhang landas ang 
rehimeng Duterte at mga 
naghaharing-uri kundi ang 
pagbagsak. 


BALITANG TO 


Kumpirmadong 
patay ang isang sundalo habang 
dalawa. ang sugatan matapos 
masabugan ng command detonated 
explosive ng Apolonio Mendoza 
Command (AMC)-BHB Quezon ang 
6x6 military truck na lulan ang mga 
mag-ooperasyong “85th Infantry 
Battalion of the Philippine Army 
(IBPA) at pulisya sa Brgy. Batabat Sur, 
Buenavista, 11:40 ng umaga noong 
Hunyo 5. 


Sa kanilang kahihiyan, pinalabas 
ng mga buhong na pasista na 
inatake sila ng AMC sa proseso ng 
paglulunsad ng relief operations 
sa naturang baryo. Ngunit ang 
totoo, plano nilang iparada ang mga 
sapilitang pinasukong taumbaryo, 
kabilang ang 'mmga katutubong 


Manide (isang grupo ng mga Aeta). 
Nilalansi ng mga berdugo ang mga 
katutubo gamit ang pekeng relief 
operations para maging makinarya 
ng NTF-ELCAC. Sinusuhulan ang mga 
mamamayan ng bigas at groceries 
at may mga binigyan ng cellphone 
para obligahing magreport sa mga 
sundalo. 


Noong huling linggo ng Mayo, 
nagreklamo ang taumbaryo at mga 
katutubo 7 5 sa kakarampot na 
ipinamahaging relief goods sa 
Barangay del Rosario, San Pedro at 
Mabini ng Buenavista gayong daan- 
daang sako ng bigas ang nalikom na 
donasyon. Iginigiit nilang maglabas 
ng tapat na ulat ang lokal na ahensya 
ng gubyerno at 85th IBPA sa kanilang 
nalikom at distribusyon. Ipinagbunyi 


a. a 1 patay at 2 sugatang AFP sa ambus ng AMC-BHB Quezon 


ng mamamayan ng Quezon ang 
matagumpay na taktikal na opensiba 
ng BHB Quezon. Ayon naman kay 
Cleo del Mundo, tagapagsalita ng 
AMC-BHB Quezon, “Ang aksyong 
militar ng AMC ay pamamarusa sa 
85th IBPA sa patung-patong nitong 
kasalanan sa mamamayan kabilang 
ang pambobomba at walang habas 
na pamumutok sa mga komunidad 
ng hangganan ng Buenavista, 
Catanauan, Mulanay at San Narciso 
noong Pebrero 5-8: walang-awat na 
focused military operations at 
retooled community support 
program operations, at pagsisilbing 
private army at security ng mga 
negosyo ng panginoong maylupa- 
burukrata na si Mayor Ma. Remedios 
Uri-Rivera ng Buenavista.” 


KILOS PROTESTA 


Naglunsad ng kilos- 
protesta ang iba't ibang grupo at 
organisasyon sa pangunguna ng 
Bagong Alyansang BBMakabayan- 
Southern  8BTagalog S 8B8(BAYAN-ST) 
sa ika-123 taon ng huwad na 
kalayaan sa bansa noong Hunyo 
12. Bitbit nila ang istrimer na may 
panawagang: “Mamamayan ng 
Timog Katagalugan, sama-samang 
isulong ang pambansang soberanya 
at demokrasya sa ika-123 taon ng 
huwad na kalayaan! Patalsikin ang 
makadayuhan, pasista at pahirap 
na rehimeng Duterte! 


Tumungo sa Kawit, Cavite ang 
aabot sa 200 delegado bandang 
alas-9 ng umaga. Sinimulan nila ang 
programa sa paglulunsad ng flag 
dance, kasunod ang pagkondena 

sa ilusyong kalayaan na taun-taong 
ipinagdiriwang ng reaksyunaryong 
gubyerno. 


Ayon sa BAYANSST, “Ibinilanggo 
ng mga dayuhan ang mamamayang 
Pilipino sa mga neoliberal na 
polisiya at ngayon, ang mga 
palpak na pagtugon sa COVID-19 
na nakaasa sa dayuhang ayuda at 
programa gaya ng mga bakuna at 
pondo. Patuloy na naghihirap ang 
mga magsasaka sa mga huwad na 
reporma sa lupa at pagpapalit- 
gamit ng lupa habang nananatiling 
kontraktwal ang mga manggagawa 
upang bigyang-daan ang dayuhang 
interes.” 


Kinundena rin ng mga 
nagprotesta ang kainutilan ng 


Mamamayan ng TK, nagprotesta sa araw ng huwad na kalayaan 


rehimeng Duterte sa pagtatanggol 
sa West Philippine Sea (WPS) at ang 
paninikluhod nito sa China. 


Matapos ang programa sa Kawit, 
naglunsad ng protest caravan ang 
mga raliyista at nagsagawa ng mga 
mobilisasyon sa Brgy. Talaba 7, 
Bacoor, pagawaan ng Yazaki sa Imus 
at Kadiwa, Dasmarihas. Lumundo 
ang caravan sa isang kilos-protesta 
sa Pala-pala, Dasmarifhas bandang 
alas-dos ng hapon. 


Pagtatapos ng BAYAN-ST, 
“Patuloy. na ipaglalaban ng 
mamamayang Pilipino ang tunay na 
kalayaan ng Pilipinas, kabilang ang 
pagtatanggol sa soberanong 
karapatan nito sa WPS.” 

PANGUNAHING LATHALAIN 


Mga dambuhalang Dam ni Duterte sa Quezon at Rizal, 
dambuhalang suliranin at pasanin ng mamamayan 


ay pandemya o wala, tuloy ang pagratsada ni Duterte sa mga proyektong New Centennial Water Source 

-Kaliwa Dam sa Quezon at Wawa-Violago Dam sa Rizal. Sa ngalan ng pagpapakatuta ni Duterte sa 
imperyalismong China, minamadali na ngayon ng rehimen ang pagtatayo ng Kaliwa Dam bago matapos ang 
kanyang termino sa 2022. Sa tuluyang pagtiklop ng rehimeng Duterte sa imperyalismong China sa harap ng 
mga pinag-aagawang teritoryo sa West Philippine Sea, hindi na dapat pagtakhan kung bakit ganun na lamang 
ang pagmamadali ng rehimen na tapusin ang ipinagmamalaki nitong Kaliwa Dam at iba pang proyekto sa ilalim 
ng programang Build, Build, Build. Niraratsada ni Duterte na tapusin ang Kaliwa Dam upang habulin ang mga 
ipinangako nito sa imperyalistang China kapalit ng pambansang patrimonya at soberanya. 


Samantala, bilang utang-na- 
loob niya sa burgesya-kumprador 
at kroni na si Enrique Razon, 
minamadali na rin ng rehimen ang 
pagkukumpleto ng Wawa-Violago 
Dam na tiyak na magiging sanhi 
ng paglubog at grabeng pagbaha 
sa ilang bahagi ng Rizal at kadikit 
na syudad ng Marikina. 


Pagratsada ni Duterte sa Kaliwa 
Dam, para sa China at hindi para 
sa mamamayan 


Upang iratsada ang pagtatayo 
ng Kaliwa Dam, isang joint venture 
ng Metropolitan Waterworks and 
Sewerage System (MWSS) at China 
Energy Engineering Corporation 
(CEEC), gagamitin ang isang 
tunnel boring machine (TBM) 
o isang makinang pambutas ng 
kabundukang dadaanan ng tunnel 
na pinangalanang 'Sampaguita' 
para hukayin ang 21.7 
kilometrong-haba ng tunnel. Ang 
TBM ay nagmula sa kumpanyang 
China Railway Construction Heavy 
Industry, Co., Ltd (CRCHI), at 
inaasahang darating sa Port of 
Manila sa Hulyo 2021 na dadalhin 
sa outlet portal sa Teresa, Rizal. 
Kung kagyat na maipupwesto, kaya 
nang umpisahan ang paghuhukay 
para sa Kaliwa Dam sa darating na 
Disyembre taong kasalukuyan. 


Pabibilisin nga ng TBM ang 
paghuhukay ngunit higit pa nitong 
palalakihin ang panganib ng 
undergound at complex tunneling 
sa. mamamayang naninirahan 
sa lugar at pabibilisin din ang 
pagkawasak ng kabundukan. 


Sa ilalim ng Belt and Road 
Initiative ng China at Build, Build, 
Build ni Duterte, ipinagkaloob 
ng  CRCHI ang TBM upang 
higit na pabilisin ang paggawa 

ng proyektong Kaliwa Dam. 
Pinangangambahan ng mga 
residente ang pagguho ng lupa 
sa mga.” daraanan ng nasabing 
tunnel sa gagawing paghuhukay 
ng MWSS mula sa kabundukan ng 
Sierra Madre ng Quezon hanggang 
sa lalawigan ng Rizal na may lalim 
na 200 hanggang 500 metro. 


Kahit hindi. pa 5 nakukuha 
ang Free Prior and Informed 
Consent (FPIC) mula sa mga 
grupong Dumagat na - siyang 
pangunahing maaapektuhan ng 
nasabing proyekto, nagpapatuloy 


ang operasyon ng MWSS 
para sa pagtatayo ng Kaliwa 
Dam. Katuwang ang National 
Commission on Indigenous 


People, matinding pananakot, 
pambabraso at pagmamaniobra 
naman ang ginagawa ng MWSS 
sa mga komunidad ng mga 
grupong Dumagat at di katutubo, 
mapapayag lamang sila sa isang 
kasunduan para bigyang-daan ang 
dambuhalang proyekto. 


Wawa-Violago, banta sa mga 
Rizalefio 


Tulad ng panganib naidudulot ng 
Kaliwa Dam, pinangangambahan 
naman ng mga Rizaleho ang 
ip AA 


" 


i-3i 
DBRHE SA 


@9,N OLYMPIA 


at kabuhayan ng proyektong 
500 MW Wawa Pumped-Storage 
Hydropower Project. o mas 
kilalang Wawa-Violago Dam ng 
kumpanyang WaWa JVCO Inc., 
isang joint venture company ng 
Prime Metroline Infrastructure 
Holdings Corp. (Prime Infra) na 
pagmamay-ari ni Enrique Razon 
at San Lorenzo Ruiz Builders and 
Developers Corp. na pamamay- 
ari naman ni Oscar Violago. Ang 
nasabing proyekto ay inaprubahan 
ng rehimeng Duterte sa ilalim ng 
isang 30-year raw water supply 
offtake agreement. 


Itatayo ang power plant ng 
nasabing proyekto sa Wawa River 
Basin at Montalban River Sub- 
basin na nagmumula ang tubig 
sa Montalban River patungong 
Wawa River, at tubig na galing sa 
Mt. Purro. Isang kilometro-habang 
tunnel ang huhukayin na daraanan 
ng tubig mula sa Montalban at 
Wawa River na siyang pagkukunan 
ng kuryente. 


Apektado ng nasabing proyekto 
ang mga residente ng Rizal laluna 
ang mga nasa Brgy. Calawis at San 
Jose ng Antipolo City, Brgy. Pintong 
Bukawe, San Mateo at Brgy. Puray 
at San Rafael sa Rodriguez kabilang 
din ang ilang barangay sa Marikina 


PRIME INFRA 


(JJ VIOLAGO POWER 

City. Noong pagtatapos ng taong 
2020, matatandaang ang mga 
lugar na ito rin ang naapektuhan 
ng matinding pagbaha na dulot 
ng mga sunud-sunod na bagyong 
nagdaan sa bansa na nagdulot ng 
pagragasa ng baha mula sa mga 
kabundukan at operasyon ng mga 
quarry. 


Militarisasyon at red-tagging 


Habang hinahapit na 
ng rehimen ang kagyat na 
pagsisimula at pagtatapos ng 
paggawa ng Kaliwa Dam at Wawa- 
Violago Dam, iniratsada din 
nito ang kanyang kampanyang 
red-tagging at pagpatay sa mga 
indibidwal na mariing tumututol 
sa nasabing proyekto. Maraming 
mamamayan ng Quezon at Rizal 
ang hindi pumayag sa inilabas na 
memoramdum of agreement ng 
rehimen na nagpapahintulot sa 
paggawa ng Kaliwa Dam habang 
maraming Rizaleho naman ang 
patuloy na tumututol sa Wawa- 
Violago Dam. 


Tanging pandarahas ang tugon 
ng rehimeng Duterte sa hinaing ng 
mamamayang mariing tumututol 
sa mga proyektong mapaminsala 
sa kalikasan at kanilang 
kabuhayan. Matatandaang 


pinaslang ng mga mersenaryong 
AFP-PNP ng 80th IBPA at PNP-Rizal 
ang mga Dumagat na sina Puroy at 
Randy “Pulong” dela Cruz sa Sitio 
Mina, Brgy. Sta. Ines, Rodriguez, 
Rizal noong Marso 7 na kabilang 
sa krimeng “Bloody Sunday” ng 
rehimen. 


Samantalang 5 noong. Abril, 
maramihang inaresto naman ng 
80th IBPA at PNP-Rizal ang 30 
Dumagat at Remontado sa Brgy. 
Puray, Rodriguez. Noong Mayo 
6 naman, pinakahuling inaresto 
ang mga Dumagat na sina Garry 
“Kuruntoy” Doroteo sa kanyang 
bahay sa Brgy. Sta. Ines, Tanay, 
Rizal at si Kagawad Loreto Miranda 
Bolino ng Brgy. Lumutan, Gen. 
Nakar, Quezon sa pamamagitan ng 
mga singkronisadong operasyong 
pulis at militar. Sinampahan sila 
ng mga gawa-gawang kasong 
kriminal at pinalalabas silang may 
kinalaman sa rebolusyonaryong 
kilusan. 


Bago ang mga nasabing iligal 
na pag-aresto at pagpatay, hindi 
na tinantanan ng mga focused 
military operation at RCSPO ang 
mga barangay ng Pagsangahan 
at Lumutan ng General Nakar, 
Quezon at Brgy. Calawis sa 


Antipolo City, Brgy. Puray sa 
bayan ng Rodriquez at Brgy. Sta. 
Ines sa Tanay, Rizal. Target ng 
mga inilulunsad na operasyong 
militar ang mga grupong Dumagat 
at mamamayan na - aktibong 
kumikilos upang tutulan ang mga 
dambuhalang proyektong ito. 


Pagtutol at paglaban sa mga 
dambuhalang Dam 


Mahigpit na tinututulan ng 
mamamayan ang Kaliwa Dam 
Project at Wawa-Violago Dam 
dahil sa banta ng pagkawasak ng 
kanilang kabuhayan at tirahan at 
mapanirang epekto sa kalikasan. 
Patuloy silang lumalaban para 
ipahinto ang mga mapaminsalang 
proyektong ito. 


Nananatiling makatwiran ang 
pagbuklod-buklod at paglaban ng 
mamamayan upang tutulan ang 
mga proyektong tanging delubyo 
ang idudulot sa kanila at kaunlaran 
para sa iilan lamang. Batid nilang 
sa huli'y raragasa ang kanilang 
mga pagkilos at protesta laban sa 
mga dambuhalang proyektong ito 
na tulad ng nabubulok na 
rehimeng Duterte ay tatangayin 
din ng lakas ng agos ng kanilang 
pakikibaka. 

Tuluy-tuloy na tutulan ang pagtatayo ng Macalelon Dam 


atuloy na umaagos sa puso ng mamamayan ng Macalelon ang masidhing pagtutol sa dalawang proyektong 

dam ng reaksyunaryong gubyerno sa Brgy. Vista Hermosa at San Isidro -- ang multi-purpose dam at ang 
kukumpunihing irrigation dam ng National Irrigation Administration (NIA). Makalipas ang isang dekada, hindi pa 
rin naglulubay ang kagustuhan ng mga taga-Macalelon na ipagtanggol ang kanilang sariling lupa, mga puno ng 
niyog, saging at iba pang mga pananim na pinangangambahang maaapektuhan ng itatayong mga dam. 


Bakit tinututulan ng mamamayan 
ang Macalelon Dam 


Winasak” ng pagguho ng 
irrigation dam sa Brgy. Vista 
Hermosa. ang kabuhayan at 
pamumuhay 78 ng 75 mamamayan 
noong 2010. Daan-daang puno 
ng niyog at saging ang tinangay 
ng baha at dalawang bahay ang 
nasira dulot nito. Ang malupit 
pa, ni hindi nagbayad ng danyos- 
perwisyo ang NIA, kontraktor, at/o 
lokal na reaksyunaryong gubyerno. 

Kalakaran na ng NIA na hindi 
magbayad sa mga perwisyong 
ginagawa nito sa mamamayan. Sa 
panahong itinatayo pa lang ang 
dam at mga kanal nito noong 2009, 
hindi sila nagbayad ng disturbance 
compensation sa mga pinutol na 
libu-libong puno ng niyog at saging. 
Gayundin, hindi binayaran ng NIA ang 
right of way. Paulit-ulit na nangako 
ang NIA na may kabayaran ang mga 
napinsalang kabuhayan, at pabalik- 
balik din naman ang mga apektadong 
magsasaka sa paniningil sa NIA. 


May utang na sa mamamayan ang 
ahensya, pero balak pa nitong muling 
kumpunihin ang nasirang irrigation 
dam at magtayo ng isa pang multi- 
purpose dam. 


Kawalan ng sariling lupa at pananim 


Hindi para sa tunay na kaunlaran 
at kaalwanan ng buhay ng mga 
magsasaka at iba pang mamamayan 
ang proyektong dam, kundi para sa 
interes at pagpapayaman ng mga 
kapitalista, pulitiko at kontraktor. 
Kailanman ay hindi isinaalang-alang 

(..  lamaaw. ...) THALAIN 


ng mga nagtataguyod ng pagtatayo 
ng dam ang magiging epekto nito sa 
mga residente ng Macalelon. 


Kapag natuloy ang multi-purpose 
dam ng NIA sa Vista Hermosa, 
palulubugin nito sa kagyat ang mahigit 
sa 1,000 ektarya ng produktibong 
lupaing kasalukuyang nililinang ng 
mga magsasaka sa ilayang bahagi ng 
Vista Hermosa at Sta. Elena sa bayan 
ng Lopez. Aabot hanggang 250,000 
puno ng niyog ang maaaring masira 
kung puro niyog ang tanim sa bawat 
ektarya. 


Bukod dito, tinatayang maaaring 
palubugin ang anim na baryo ng 
Macalelon tulad ng Vista Hermosa, 
San Isidro, Mambog, Olongtao, 
Taguin, at mismong kabayanan ng 
Macalelon sa panahong magpaawas 
ng tubig ang dam dahil sa malakas 
na pag-ulan o may bagyo. Maaaring 
umabot ang pagbaha hanggang sa 
mga baryo ng Pitogo at General 
Luna depende sa dami ng tubig na 
paaawasin. 


Higal at kawalan ng pahintulot sa 
mamamayan 


Walang ipinapakitang 
Environmental Compliance 
Certificate (ECC) at Environmental 
Impact Assessment Study (EIAS) 
ang NIA at lokal na gubyerno 
na nagtataguyod ng proyektong 
ito... Ang ECC at EIAS ay mga 
dokumentong hinihingi ng DENR 
para sa mga proyekto at programang 


nakapipinsala sa kalikasan 
(environmentally hazardous 
projects and programs). 8 Patunay 


ang ECC at EIAS na may plano ang 
mga nagpapatupad ng proyekto 
na paliitin ang pinsala hanggang sa 
pawiin ang masamang epekto nito 
sa mamamayan. 


Wala ring social acceptability 
certificate na magpapatunay na 
katanggap-tanggap sa mamamayan 
ang mga proyekto. Samakatuwid, 
tumitindig ang mga residente ng 
Macalelon na hindi katanggap- 
tanggap para sa kanila ang 
pagtatayo ng multi-purpose dam 
at pagkukumpuni sa gumuhong 
irrigation dam. 

Pakikibaka ang tugon ng 


mamamayan 
Kagyat na nagpamalas ng 
masidhing BB pagtutol ang Bs mga 


residente ng Macalelon dahil sa 
masamang epekto ng mga dam sa 
kanilang kabuhayan at kaligtasan. 
Humugos ang mga kilos-protesta 
at nagpepetisyon ang mamamayan 
upang mahinto ang pagtatayo 
ng dam. Dahil sa pagkakaisa 
ng mamamayan na tutulan ang 
proyektong ito, halos 5 isang 
dekadang natigil ang pagtatayo ng 
mga mapaminsalang dam. 


Gamit ang kanilang 
kapangyarihan at salapi, sinagasaan 
ng NIA at lokal na gubyerno ang mga 
ligal na prosesong dapat daanan 
ng mga ganitong tipo ng proyekto. 
Walang sapat na demokratikong 
konsultasyon sa mamamayan, laluna 
sa mga maaapektuhang pamayanan. 


Sinamantala nila ang kahirapang 
dinaranas ng mga magsasaka para 
bilhin ang kanilang lupa at mga 
pananim sa panahong bumulusok 
ang presyo ng kopra mula noong 
2019 kasabay ng matinding tagtuyot 
sa buong Quezon. Nililinlang nila 
ang mamamayan sa pagwawasiwas 
ng “mga benepisyo” na makukuha 
rito at sinusuhulan sila gamit ang 
mga panandaliang trabaho na 
makukuha sa konstruksyon ng dam. 


Ginagamit ng lokal na 
naghaharing-uri ang mga pwersang 
militar at CAFGU upang magsilbing 
gwardya sa konstruksyon nito. Noong 
Pebrero 2010, itinayo ang detatsment 
ng 85th IBPA sa Sityo Paradahan ng 
Brgy. Vista Hermosa para bantayan 
ang itatayong Dam. Makalipas ang 
limang taon, inalis ang detatsment 
dahil ito ay dadaanan ng irrigation. 
Mula 2015, sinasaklaw ang Vista 
Hermosa ng mga operasyong militar 
ng mga sundalo mula sa kampo nito 
sa Brgy. San Vicente, Macalelon 
para bantayan ang itinatayong dam. 
Ipinakat naman ang 59th IBPA at 
itinayo ang detatsment nito sa Sityo 
Sentro ng Vista Hermosa noong 
huling kwarto ng 2019 hanggang 
Marso 2020. Napalayas ang naturang 
kampo matapos magpetisyon ang 


MACALELON 
DAMI! 


pad 


taumbaryo na sinuportahan ng 
Sangguniang Barangay. Kahit wala 
na ang kampo, isa pa rin ang Vista 
Hermosa sa pinakamilitarisadong 
komunidad sa Macalelon. Halos 
araw-araw naglulunsad ng 
operasyong militar sa barangay sa 
anyo ng rekurida, at kamakailan ay 
laging umiikot ang trak ng sundalo 
na nagkakalat ng polyeto at pahayag 
ng mga itim na propaganda laban 
sa rebolusyunaryong kilusan. 


Sa panunumbalik ng proyekto sa 
ilalim ng rehimeng Duterte, higit na 
kailangang tumindig ang 
mamamayan upang ipagtanggol 
ang kanilang lupa at kabuhayang 
deka-dekada na nilang naipundar. 
Hangga't hindi pa natatapos ang 
pagtatayo ng mga dam ay hindi 
dapat mawalan ng pag-asa ang mga 
taga-Macalelon. Dapat na muling 
ibalik sa puso at diwa ng mga 
Quezonin ang nagngangalit na alon 
ng pagkakaisa at pakikibakang masa 
upang mariing B tutulan ang 
proyektong ito. Mayaman ang mga 
aral na mahahalaw sa kasaysayan 
ng kanilang sama-samang pagkilos 
upang pigilan ang pagtatayo ng 
dam sa nakalipas na sampung taon. 

TUGEN 


Ano ang tindig ng rebolusyonaryong 
kilusan sa pananakop ng China sa 


NI PATNUBAY DE GUIA mga isla sa Spratly? 


Kuna at tinututulan ng rebolusyonaryong kilusan ang pananakop ng China sa mga isla sa Spratly 
na saklaw ng ipinaglalabang teritoryo ng Pilipinas. Simula't sapul, tutol ang PKP-BHB-NDFP sa dayuhang 
pangangamkam sa rekurso at patrimonyang yaman ng bansa tulad ng ginagawa ng China sa West Philippine Sea 
(WPS). Mariin ding nilalabanan ng mamamayan ang iba pang maniobra ng China na manghimasok sa ekonomya't 


pulitika ng Pilipinas. 


Kasama ng sambayanan ang 
NDFP sa paggigiit sa soberanya sa 
teritoryo at karapatan ng Pilipinas sa 
exclusive economic zone (EEZ) sang- 
ayon sa United Nations Convention 
on the Law of the Sea (UNCLOS). 
Malakas na nananawagan ang 
mga rebolusyonaryong pwersang 
Pilipino ng B pagpapalayas sa 
mangangamkam na China mula 
sa mga isla sa Spratly at EEZ ng 
Pilipinas. 


Umigting. ang 5 pakikibakang 
bayan kaugnay ng WPS sa panahon 
ng rehimeng US-Aquino hanggang 
sa kasalukuyang rehimen kung 
kailan umarangkada ang okupasyon 
at pagtatayo ng mga artipisyal na 
isla ng China sa Spratly. Mula 2013 
ay nagsasagawa na ng dredging 
at reklamasyon ang China sa 
kulumpon ng mga isla sa Spratly. 


Sa. mga litrato. mula sa 
himpapawid, kitang-kita ang 
pagbabago sa mga geologic features 
sa Spratly tulad ng Zamora (Subi) 
Reef, Panganiban (Mischief) Reef, 
Burgos (Gaven) Reef, at Kagitingan 
(Fiery Cross) Reef. Tinayuan ito ng 
mga airstrip, daungan, istasyon 
ng radar at iba pa. Malinaw sa 
desisyon ng Permanent Court of 
Arbitration (PCA) ng UNCLOS noong 
2016 na labag sa kumbensyon 
ang pagmimilitarisa ng China sa 
Kagitingan Reef na sinimulan nitong 
okupahin noong 1987. Tinukoy rin 
na Pilipinas ang may karapatan sa 
Panganiban Reef na tinayuan na ng 
istruktura ng China. 


Ang mga artipisyal na isla 
ay basehan ng mga pwersang 
Chinese sa South China Sea at 
pruweba ng pananakop nito sa 
Spratly. Pangmatagalan ang plano 
ng China rito. Kayang lapagan ng 
24 eroplanong pandigma at apat 
na malalaking eroplano ang mga 
paliparan habang taglay ng mga 
baseng nabal ang pinaka-abanteng 
teknolohiya. sa. komunikasyon, 
lunsaran ng misayl, at iba pa. 

Kakambal ng pagtatayo ng mga 
pasilidad militar ang pagtambay ng 
daan-daang sasakyan ng Chinese 
Coast. Guard (CCG), People's 
Liberation Army (PLA)-Navy, 
milisyang Chinese at malalaking 
barkong pangisda sa saklaw ng 
Spratlys at buong WPS. Nitong 
Hunyo, inilantad ng geospatial 
intelligence firm mula sa US na 
Simularity ang presensya ng 238 
barko sa EEZ ng Pilipinas. Halos 
lahat o 236 barko ang nasa mga isla 
ng Spratly. May 11 barko malapit 
sa Pag-asa Island na sakop ng 
Kalayaan, Palawan. 


Mahigpit na binatikos sa loob at 
labas ng Pilipinas ang pagdumog ng 
mga barkong Chinese sa WPS mula 
Marso 2021. Higit 200 barkong 
Chinese ang sinitang nakahimpil 
sa Julian Felipe Reef (JFR) na 175 
nautical miles lamang ang layo 
mula sa Bataraza, Palawan. Nitong 
Abril, inulat ang presensya ng 261 
barkong Chinese sa Burgos Reef, 
Pag-asa Island, Likas (West York) 
Island, Kota (Loaita) Island at 
Ayungin (Second Thomas) Shoal at 
iba pang isla sa WPS. 


Lubhang apektado ng sitwasyon 
ang mga mangingisdang Pilipino. 
Paulit-ulit na itinataboy ng mga 


marinong B Chinese. ang mga 
mamamalakaya habang walang 
pakundangang sinusuyod ng 


malalaking barkong Chinese ang 
mga bahura sa WPS. Lumala ito 
bunsod ng verbal agreement ni 
Duterte kay Xi Jinping na malayang 
mangisda ang mga Chinese sa 
WPS. Ang 270 barkong namataan 
sa Zamora at Panganiban Reef ay 
inaasahang may pinagkumbinang 
huli na 3,240 metriko tonelada 
(MT) kada araw o 1.2 milyon MT 
kada taon. 


Pinipinsala din ng mga trawler 
at komersyal na barko ang mga 
bahura na pangitlugan ng mga 
isda. Pananagutan ng China ang 
pagkasira ng higit 124 kilometro 


kwadrado ng bahura sa WPS. 


Laway na laway ang China 
sa Spratly at buong WPS dahil 
sa yaman at estratehiko nitong 
posisyon. Tinatayang may S26 
trilyong halaga ang natural gas at 
langis na matatagpuan sa EEZ ng 
Pilipinas--na malaking bahagi ay 
nasa ilalim ng mga isla ng Spratly. 
Samantala, napakayaman ng WPS 
na pinagmumulan ng 104 ng 
pandaigdigang huli ng isda. 


Susi rin ang pwesto ng Spratly 
dahil lagusan ito ng 3096 ng mga 
barkong pang-kalakal sa daigdig 
o katumbas ng S3 trilyong kalakal 
taun-taon. Dumadaan dito ang 
langis mula Gitnang Silangan na 
papunta sa mga industriyalisadong 
bansa na Japan, South Korea at 
Taiwan. 


ANG MAYAMANG 
BIODIVERSITY SA SPRATLY 
2,927 species ng buhay dagat 


776 benthic species (mga hayop at 
halaman sa kailaliman ng dagat) 


382 species ng matitigas na coral 
524 species ng isdang dagat 


262 species ng algae at damong 
dagat 


35 species ng ibong pandagat 
20 species ng marine mammals at 
mga pagong 


Tirahan ng green turtle (endangered) at 
hawksbill turtle (critically endangered) 


Pahingahan at lugar-paramihan 
(breeding site) ng mga ibon tulad ng 
white tern, brown booby at great 
crested tern 


Tahanan ng mga dolphin, killer whale, 
sperm whale at pilot whale 

Kailangan din ng China ang mga 
isla sa Spratly para sa paghamon 
nito sa US. Napaliligiran ang 
China ng mga base militar ng US sa 
Asya-Pasipiko kaya't naghahabol 
ang una na kontrolin ang South 
China Sea upang maging base at 
lunsaran nito sakaling pumutok 
ang digmaan. 


Humantong na ang iligal na 
okupasyon ng China sa WPS sa 
karahasan laban sa mga Pilipino. 
Noong Hunyo 9, 2019, pinataob 
ng isang barkong Chinese ang 
barkong FB GemVer sa Recto Bank. 
Muntik nang mamatay sa laot ang 
22 tripulante mula sa San Jose, 
Occidental Mindoro na sakay ng 
FB GemVer. Hinabol din ng mga 
armadong barkong Chinese ang 
isang tim ng midya na nais mag-ulat 
sa kalagayan ng mga mangingisdang 
Pilipino nitong Abril 8, 2021. 


Lahat ng paglalapastangan ng 
China sa soberanong karapatan 
ng mga Pilipino ay mahigpit na 
nilalabanan ng rebolusyonaryong 
kilusan. Itinuturing ng PKP na 
“imperyalistang 8 agresyon ang 
pagtatayo ng mga istruktura at 
militarisasyon ng mga artipisyal 
na isla” ng (China sa WPS. 
Nanawagan din ang PKP na itulak 
ang paglalansag sa mga pasilidad 
militar at pag-atras ng mga 
pwersang Chinese sa WPS. 


Pinakatampok na aksyon ng PKP 
ang atas nito sa Bagong Hukbong 
Bayan noong 2020 na maglunsad 
ng punitibong aksyon laban sa mga 
kumpanyang Chinese na sangkot sa 
iligal na konstruksyon at paninira 
sa karagatan ng WPS. Umapela 
rin ang PKP sa internasyunal na 
komunidad na pag-ibayuhin ang 
pang-ekonomiko at diplomatikong 
presyur sa China sa pamamagitan 
ng pag-blacklist sa mga nasabing 
kumpanya. 


Naniniwala ang PKP-NDFP-BHB 
na estratehiko ang halaga ng 


teritoryo sa Spratly sa 
pangmatagalang pag-unlad ng 
Pilipinas. Sa ganitong diwa 


pursigidong kumikilos ang mga 
pambansa demokratikong pwersa 
upang pagkaisahin ang mamamayan 
na labanan ang pangangamkam ng 
China sa Spratly. Sinusuportahan 
din ng NDFP ang paggigiit at 
pagpapatupad sa arbitral award ng 
PCA. Maaasahan ng bayan ang 
pambansa demokratikong kilusan 
sa paniningil sa China para sa 
pamiminsala nito sa karagatan at 
pagkakait sa kabuhayan ng mga 
mangingisda. 

ANG KALAYAAN GROUP OF ISLANDS 


Ang Kalayaan Group of Islands ay isang 
bahagi ng mga isla sa Spratly. Una itong 
inintegra sa Palawan noong 1972 at 
pormal na itinalaga bilang munisipyo ng 
probinsya sa bisa ng Presidential Decree 
1596 ni Ferdinand Marcos na isinabatas 
noong Hunyo 11, 1978. Sumasaklaw ito 
sa walong islets at dalawang reef na 
may kabuuang sukat na 79 ektarya. 


Naging kontrobersyal ang pag-ako ng 
Pilipinas sa Kalayaan dahil kay Tomas 
Cloma, isang Pilipinong negosyante, 
na nag-angkin sa mga isla noong 1956. 
Kasama ang 40 tauhan, idineklara ni 
Cloma na pag-aari niya ang mga isla 
at pinangalanan itong Free Territory 
of Freedomland (Malayang Teritoryo 
ng Lupain ng Kalayaan). Umani ito ng 
pagbatikos ng Taiwan na kagyat na 
inokupa ang kalapit na isla ng Itu Aba 
at pinaghuhuli ang sinumang tauhan ni 
Cloma na lalapit dito. 


8. 
9. 


10. Rizal (Commodore Reef) 


Mga islet at reef ng Kalayaan 


. Pag-asa (Thitu Island) 

. Likas (West York Island) 
. Parola (Northeast Cay) 
. Lawak (Nanshan Island) 
. Kota (Loaita Island) 

. Patag (Flat Island) 

. Panata (Lankian Cay) 
Balagtas (Irving Reef) 


Ayungin (Second Thomas Shoal) 


Ika-5 taon ni Duterte sa poder, sinalubong ng 


protesta 


Sinalubong ng mamamayan ng kilos-protesta ang ikalimang taon bilang 
Sa Timog Katagalugan, tumungo 
ang mga militanteng organisasyon sa pamumuno ng Bagong Alyansang 
Makabayan-Southern Tagalog (BAYAN-ST) sa San Pedro, Laguna upang 
ipanawagan na wakasan ang limang taong tiraniya ng rehimeng Duterte. 


pangulo ni Duterte noong Hunyo 30. 


Sa pagkilos, iniladlad nila ang isang mural na nagpapakita ng limang 
taon sa ilalim ng pasistang rehimeng Duterte. 


Nasa unahan ng kanilang 

martsa ang istrimer na may 
panawagang “Wakasan ang limang 
taong kagutuman, kahirapan at 
pamamasista sa ilalim ng rehimeng 
US-Duterte”. 


Ayon sa BAYAN-ST, “Sa loob 
ng limang taong pagkapangulo 
ni Duterte, binalot ng karahasan, 
intimidasyon, paglabag sa 
karapatang-pantao, pagpapahirap, 
at kagutuman ang buong bansa 
na lalo pang inilantad sa gitna ng 
lumalalang krisis pangkalusugan at 
ekonomya.” 


Kinundena” ng grupo ang 
kapalpakan at  kainutilan ng 
rehimen sa ilalim ng pandemyang 
COVID-19, mga neoliberal na 
patakaran, labis-labis na kurapsyon 
at kroniyismo, kapabayaan sa mga 
manggagawa at magsasaka, at iba 
pa. Ipinahayag din ng grupo ang 
labis-labis na disgusto sa kapit-tuko 
sa kapangyarihan ni Duterte. 


Nanawagan ang mga militanteng 
grupo ng hustisya sa mga krimen 
ng rehimeng Duterte. Idiniin ng 
BAYAN-ST na ang rehiyong Timog 
Katagalugan ang isa sa mga hotspot 
ng kabi-kabilang pamamaslang at 
iba pang paglabag sa karapatang 
tao sa ilalim ng rehimen. Noong 
Marso 7, naganap ang Bloody 
Sunday masaker. Tinaguriang 
“Huli” Week ang Semana Santa 
kung saan dinakip ang ilang 
mga kilalang lider at aktibista sa 
rehiyon. Sa buwang ito, pinaslang 
sa madugong kampanyang kontra- 
iligal na (droga ang 16-taong 
gulang na si Johndy Maglinte sa 
Bihan, Laguna dahil nasaksihan 
niya ang pagpatay ng mga pulis sa 
kasamahan niyang si Antonio Dalit. 
Noong madaling araw ng Hunyo 25, 
nireyd at dinakip ang mag-asawa 
at organisador ng mga magsasaka 
na sina Dana Marie Marcellana at 
Christian Relao at sinampahan ng 
mga gawa-gawang kaso. 


Pagtatapos ng BAYAN-ST, “Hindi 
na maatim pa ng mamamayan ang 
ilang taong pagpapahirap ng 
rehimeng Duterte, marapat lamang 
na patalsikin ang inutil, pahirap, at 
pasistang rehimeng Duterte at 
wakasan na ang paghahari-harian 
nito.” 

Paano itinataguyod ng rebolusyonaryong 
kilusan ang karapatan ng mga may piniling 


kasarian? 


“.Itataguyod ang karapatan ng mga lesbyana, bakla, baysekswal at 
transgender na ilahad ang kanilang identidad at susuportahan ang 
kanilang pakikibaka laban sa lahat ng anyo ng diskriminasyon”. 


--Makibaka para sa pambansang pagkakaisa at mga demokratikong 
karapatan (Ikatlong punto sa Programa ng PKP para sa pambansa- 


demokratikong rebolusyon) 


Taun-taon ay inilulunsad tuwing 
buwan ng Hunyo ang Pride March, 
isang martsa-protesta ng mga may 
piniling kasarian sa buong daigdig. 
Bilang paggunita ito sa marahas na 
panunupil ng mga pulis sa serye ng 
mga protesta ng mga may piniling 
kasarian na nagsimula sa Stone Wall 
Inn sa Manhattan, New York City 
noong Hunyo 1969. 


Sa Pilipinas, sing-aga pa ng 1994 
ay nagsimula na ang mga martsa 
ng paggunita rito sa pamamagitan 
ng iba't ibang ligal na organisasyon 
ng mga may piniling kasarian. Sa 
okasyong ito iginigiit nila, kasama 
ang iba pang sektor na sumusuporta 
sa kanilang pakikibaka ang pantay 
na pagtingin sa lahat ng kasarian at 
pagrespeto sa kanilang karapatang 
pumili ng kasarian at ihayag ito. 


Kinikilala at sinusuportahan ng 
buong rebolusyonaryong kilusan sa 
Pilipinas ang karapatan ng sinuman, 
anuman ang kanyang paniniwala, 
identidad at maging kasarian. Sila, 
kasama ang iba pang sektor at uri 
sa lipunang Pilipino ay nakararanas 
ng pagsasamantala at pang-aapi 
ng imperyalismo, pyudalismo at 
burukrata-kapitalismo. 


Pinagsasamantalahan sila batay 
sa uri at sektor na kinabibilangan 
nila sa lipunan. Biktima sila ng 
kawalan ng lupang masasaka, at 
wala o di sapat ang hanapbuhay 
para sa kanila. Tulad ng mga 
kababaihan, mababa ang pagtingin 


ng lipunan sa mga may piniling 
kasarian. Kinukutya at biktima din 
sila ng diskriminasyon sa lipunang 
malakolonyal at malapyudal na 
nangingibabaw ang bulok na 
kulturang burgis at pyudal na 
itinataguyod ng naghaharing uri sa 
Pilipinas at dayuhang imperyalista. 
Tutol tayo sa lahat ng anyo ng 
diskriminasyon at nilalabanan natin 
ang lahat ng maling gawi o pananaw 
na kontra sa mga indibidwal na may 
piniling kasarian. 


Pinakikilos ng rebolusyonaryong 
kilusan ang lahat ng may piniling 
kasarian para lumahok sa rebolusyon 
at mag-ambag ng kanilang talino, 
galing at lakas para sa paglilingkod 
sa bayan. Ang kanilang pakikibaka 
para kilalanin at tratuhing kapantay 
ng iba pang kasarian ay bahagi at 
hindi hiwalay sa pakikibaka ng bayan 
para sa pambansang demokrasya at 
kalayaan. 


Sa ngayon, paparami ang mga 
may piniling kasarian na sumasapi 
sa mga alyadong organisasyon 
ng NDFP. Bukas ang MAKIBAKA 
(Makabayang Kilusan ng Bagong 
Kababaihan), ang lihim na pambansa- 
demokratikong organisasyon para 
sa mga kababaihang Pilipino at iba 
pang pambansa demokratikong 
Organisasyon sa pagsapi ng mga 
may piniling kasariang nagsusulong 
ng kilusan para sa pagpapalaya sa 
kanilang sektor at lahat ng uring 
inaapi't pinagsasamantalahan. Ang 

pinakaabanteng mga kasapi nito 
ay kusang-loob na sumasapi sa 
Partido Komunista, niyayakap ang 
armadong pakikibaka at sumasampa 
sa Bagong Hukbong Bayan. Laging 
bukas ang rebolusyonaryong kilusan 
sa pagbubuo ng rebolusyonaryong 
organisasyon ng mga may 
piniling kasarian na hindi lamang 
magsusulong ng kanilang mga 
demokratikong karapatan kundi 
pati ng pambansa demokratikong 
rebolusyon. 


Malinaw sa mga patakaran ng 
PKP at BHB ang pagtataguyod sa 
karapatan ng mga may piniling 
kasarian. Katunayan, saklaw 
ng Mga Gabay at Tuntunin sa 
Pag-aasawa sa Loob ng Partido 
ang pagkilala sa karapatan sa 
pagpili ng kasarian ng sinumang 
kasapi hanggang sa pagtatayo at 
pagtataguyod sa relasyon ng mga 
may piniling kasarian. Kinikilala, at 
itinataguyod ng PKP ang pagtatayo 
nila ng rebolusyonaryong relasyon 
hanggang sa pagpapakasal at 
pagpapamilya. 


Naninindigan ang Partido at 
buong kilusan na nakabatay sa 
pampulitikang pagkakamulat ng 


Southern Tagalog Pride March, inilunsad sa UPLB 


Inilunsad ang Southern Tagalog 
Pride March sa pangunguna ng 
Southern Tagalog Pride at Gabriela 
Southern Tagalog sa Unibersidad 
ng Pilipinas Los Bafios (UPLB) 
noong Hunyo 28. Nilahukan ng 
mahigit sa 300 mga lesbyana, 
bakla, baysekswal, transgender at 
iba pang mga may piniling kasarian 
(LGBTQIAt) at mga taga-suporta 
nila ang lumahok sa protesta. 


Nanawagan ang mga 
nagpoprotesta ng kapayapaan at 


pagkakapantay-pantay sa lahat 
ng kasarian. Ayon sa Southern 
Tagalog BB Pride, kabilang Bang 


LGBTQIAt sa mga pinagkakaitan ng 
seguridad at pantay na karapatan. 
Inihalimbawa nila ang kawalang 
hustisya sa kaso ni Jennifer Laude, 
isang transgender, na pinaslang ni 
US Marine Lance Corporal Joseph 
Scott Pemberton noong 2014. Sa 
halip na pagsilbihan ang sentensya 
sa pagpatay, ipinagkaloob pa ng 
rehimeng Duterte ang absolute 
pardon kay Pemberton noong 
nakaraang taon nang hindi 
umubra ang pakanang conduct 
time. allowance sa nasabing 
kriminal. Itinataguyod lamang ni 
Duterte ang patuloy na kawalang 
hustisya sa bansa at pagbibigay 

mga kasapian nito at ng masa 
ang pagtanggap, pagtataguyod 
at pagtatanggol sa karapatan ng 
mga may piniling kasarian. Kung 
gayon, inieduka niya ang buong 
rebolusyonaryong hanay at maging 
ang mamamayan sa kalagayan, mga 
pagsusuri at paninindigan ng Partido 
sa mga isyu at usaping kinakaharap 
ng mga may piniling kasarian. 


Ang kampanyang edukasyon 
at pagtataas ng kamalayan ay 
nakabalangkas sa unti-unting 


pagwasak sa kultura ng lipunang 
Pilipino na pyudal, burgis at 
kolonyal. Sa balangkas nito, 
nagpapanibagong-hubog ang lahat 
ng pwersang rebolusyonaryo para 
mulat na itaguyod ang pambansa, 
siyentipiko at pangmasang 
kultura na pantay na kumikilala 
at gumagalang sa karapatan ng 
lahat ng kasarian. Resulta nito, 
mahusay na naipatutupad ng 
Partido ang kanyang mga patakaran 
at regulasyon habang sa kabilang 
panig ay mulat na sumusunod ang 
mga kasapi sa mga ito. Sa rehiyong 
TK, naglulunsad ng mga talakayan, 
porum at iba pang kahalintulad 
na aktibidad hinggil sa gender 


ng espesyal na pagtrato at pabor 
sa mga dayuhang kriminal tulad ni 
Pemberton. 


Pinakahuling naiulat na 
pandarahas sa LGBTQIAt ay ang 
pagdukot at pagpatay sa isang 
transwoman mula sa Bacoor, 
Cavite noong Enero 2021. Sa 
Quezon City, dinukot, inahasa at 
pinatay ang transman na si Ebeng 
Mayor noong Mayo 2021. 


Nanindigan ang Southern 
Tagalog BB Pride na kailangang 
isabatas ang Sexual Orientation 
and Gender Identity Expression 
Equality (SOGIE) Bill na 
naglalayong ipagtanggol ang 


lahat ng mamamayan mula sa 
diskriminasyon, 


anuman ang 


awareness and sensitivity ang mga 
organo ng Partido at yunit ng BHB. 


Inabot na natin sa isang antas 
ng pagsulong ang pagpapasapi at 
pagpapaunlad ng mga kadre at 
opisyal ng Partido at BHB mula 
sa hanay ng mga may piniling 
kasarian. Katunayan, ilang may 
piniling kasarian na kasapi ng BHB 
ang magigiting na nagbuwis ng 
kanilang buhay para sa sambayanan. 
Kabilang sa mga ito sina lan “Ka 
Ben” Maderazo na isang kadreng 
pamprobinsya ng Quezon, Roval 
“Ka Ilor” Valerio na isang Pulang 
kumander ng BHB, Ruben “Ka 
Sarah” Villaflores na isang opisyal sa 
lohistika ng BHB, Lilibeth “Ka Moc” 
Donasco na isang opisyal medikal, at 
John Carlo “Ka Yago/lhigo” Alberto 
Capistrano na isang instruktor 
pampulitika at doktor ng mga hayop 
ng masa. 


Hanggang sa kasalukuyan, 
patuloy ang pagsapi ng mga may 
piniling kasarian--lesbiyana, bakla, 
baysekswal at transgender sa 
Partido at BHB. Ubos-kaya silang 
nag-aambag ng sarili para sa 
rebolusyon. 


kanyang kasarian. 


Bukod sa paggalang sa karapatan 
ng mga may piniling kasarian 
at paglaban sa diskriminasyon, 
kinondena sa kilos-protesta ang 
Anti-Terror Law at militaristang 
lockdown. Ipinanawagan din nila 
na palayain lahat ng bilanggong 
pulitikal, pagkakamit ng hustisya at 
makatarungan at pangmatagalang 
kapayapaan. 


“Naniniwala. kami na ang 
paglaya ng LGBTQIAt- community 
ay naka-ugnay sa paglaya ng lahat 
ng mga sektor sa lipunan. Kaisa 
kami ng buong bayan sa paglaban 
sa pasismo ng rehimeng Duterte.” 
pagtatapos ng Southern Tagalog 
Pride. ka 

BANTAY KARAPATAN 


N Pablo, Laguna 


Dinakip ng mga pulis noong 
Hunyo 25 ang mag-asawang Dana 
Marie Marcellana at (Christian 
Relao sa Brgy. San Diego, San Pablo, 
Laguna madaling araw ng Hunyo 25. 
Nireyd ng mga pulis ang kanilang 
tahanan at inaresto habang iniwan 
ang kanilang isang taong anak 
na umiiyak. Sinampahan sila ng 
gawa-gawang kasong rebelyon at 
illegal possession of firearms. 


Si Dana Marie Marcellana ay 
anak ni Eden Marcellana, isang 
human rights worker na pinaslang 
ng mga mersenaryong militar 
sa pangunguna ng berdugong si 


Gen. Jovito Palparan. Dinukot at 
pinaslang sina Ka Eden at si Eddie 
Gumanoy noong Abril 21, 2003 sa 
gitna ng fact finding mission ng 
Karapatan-Southern Tagalog sa 
mga karumal-dumal na krimen ng 
AFP sa panahon ng Oplan Habol 
Tamaraw sa Mindoro. Bata pa 
lamang noon si Dana. 


Bunsod ng karahasan, namulat 
si Dana at piniling magsilbi sa 
mamamayan sa pamamagitan 
ng pagiging  organisador ng 
mga magsasaka. Naging kasapi 
si Dana ng Katipunan ng mga 
Samahang Magbubukid sa Timog 


Antonio Molina ng Palawan 7, kagyat na palayain 


Nananawagan ang mga 
Palawefio at mga kaanak ni Antonio 
Molina, 66, ng Palawan 7 na kagyat 
siyang palayain dahil sa kanyang 
malubhang kundisyong medikal. 
Ang Palawan 7 ay mga detenidong 
pulitikal na inaresto ng AFP-PNP sa 
isang tsekpoynt sa Puerto Princesa 
City, Palawan noong Oktubre 4, 
2019. Sinampahan sila ng gawa- 
gawang kasong illegal possession 
0f firearms and explosives. 


Si Molina o mas kilala bilang 
Tatay Antonio ay may terminal 
na kanser sa bituka. Bukod dito, 
nagdurusa siya sa namamagang 
lymph nodes at. altapresyon. 
Nakararanas siya ng labis na 


pananakit sa pag-ihi dahil sa sakit 
sa bato. Dahil sa di makataong 
kalagayan sa bilangguan, lumubha 
ang kanyang kalagayan. 


Patuloy na lumalala. ang 
kalagayan ni Tatay Antonio dahil sa 
labis na kapabayaan sa kanya at 
pagsasawalambahala ng rehimen 
sa kanyang mga karapatan bilang 
isang detenidong pulitikal. Habang 
nakakulong, wala siyang agarang 
natamong atensyong medikal at 
pinagkakaitang  ma-tsek-ap ng 
kanyang doktor. Isa si Tatay 
Antonio sa pinakabulnerableng 
mahawahan ng COVID-19 dahil sa 
kanyang edad at sakit. 


Mga residente sa Interlink Beach, dinahas 


Dinahas at pinagkaitan ng 
kabuhayan ng mga pulis at gwardya 
ng Canyon Cove (CC) ang mga 
residente ng Interlink Beach sa 
Brgy. Wawa, Nasugbu, Batangas. 
Pilit inaangkin ng mga komprador 
ang lupa sa pakikipagsabwatan sa 
mga kasapi ng local government 
units (LGU) na katulad nina 
Brgy. Captain Vicente Atienza, 
Municipal Engineer Romeo 
Velasco at Municipal Environment 
and Natural Resources (Officer 
(MENRO) Fransisco Amuyo. 


Noong Hunyo 17, bandang alas- 
4 ng hapon, dinemolis ng mga 

pulis at gwardya ng Canyon Cove 
ang 10 cottages sa Interlink Beach 
sa pangunguna ng Head Security 
ng CC na si Jonathan Yumul. Bago 
ito, hinarangan ng mga gwardya ng 
CC at ng mga opisyal ng barangay 
ang kalsada patungo sa Interlink 
Beach. 


Dahil sa iligal na panghaharang, 
naglunsad ng dayalogo ang mga 
residente sa mga LGU noong Hunyo 
16. Sa dayalogo, pumayag lamang 
si Velasco na tanggalin ang harang 
kung gigibain ng mga taumbaryo 
ang mga cottage. 


Matapos ang paggigiba, hinaras 


Mag-asawa at organisador ng mga magsasaka, dinakip sa San 


Katagalugan (KASAMA-TK) habang 
naging miyembro si Christian 
ng Pinagkaisang Lakas ng mga 
Magsasaka sa Quezon (PIGLAS- 
Quezon). 


Ang pagdakip sa mag-asawa at 
pag-atake sa iba pang mga aktibista 
sa ilalim ng rehimeng Duterte ay 
bahagi ng imbing pakana ng estado 
na patahimikin ang mga progresibo, 
oposisyon at kritiko gamit ang 
kontra-mamamayan at anti- 
demokratikong Anti-Terror Law. 


at dinahas naman ng mga gwardya 
ng CC ang mga manininda sa 


Interlink Beach noong Hunyo 
19. Winasak ng mga ito ang mga 
tindahan at pinagbawalan na 
magtinda sa tabing dagat. Bunsod 
nito, napilitan ang mga manininda 
na pansamantalang ilipat ang 
kanilang mga tindahan. 


Higit pang nagdurusa ang mga 
residente ng Interlink Beach dahil 
sa pagkawala ng kanilang 
kabuhayan. Ang community resort 
ay nagsilbing pang-dugtong sa 
krisis na kinakaharap nila sa 
pandemyang COVID-19. 

KULTURA 


Wala akong ibang sadya Tunay na Ginto 
I ni Ka Yael 
ni Ka Yana 
Ang tunay na ginto 


Wala akong ibang sadya 

sa pakikibakang ginawa 
Kundi ang mapalaya ka, 
Ang makita kang maginhawa, 
at ligtas sa pagdurusa 


hindi natatakot idarang 
sa nagngangalit na apoy. 


Sa lumalagablab na pandayan 
ng makauring tunggalian: 
ang mamamayang lumalaban 
para sa karapatan 
ang hukbong sumusulong 
sa mga armadong labanan 
at lahat na mithi ay tunay 
na kalayaan at kapayapaan 
Taglay ang bagsik ng dakilang pagkakasubo, 
sila'y mas tumitibay at mas tumatalas. 


Kaming mga anak mo, 

laon nang binubusabos, 
dinarahas, 

At kaylangan kong may magawa, 

upang ang katarungan 

ay maihandog sa 'yo, aking Ina 


Walang ibang sadya, 

panahon at buhay ko rin ay itataya, 
Mahanap lamang ang lunas, 

sa sakit ng bayang naaagnas 


Tuloy-tuloy silang susulong 
lalakas ang digmang bayan. 
Anuman ang mangyari: babagsak 
ang mapagsamantala't mapang-api 
Hindi maaaring hindi! 


Pambubusabos ay tiyak ding 
magwawakas, 

Armas ang hahawan ng landas 

Hadlangan man nitong rehas, 

Diwa ay pilit aalpas 


Sapagkat walang ibang sadya, 
sa pakikibaka kong ginawa, 
wala akong pag-aalinlangan, 
ipagpapatuloy ang sadya 

para sa kalayaang 
pinaghihirapang makuha 


At kung sakali man 

panahon ko'y kapos na 
Alam kong nariyan ka 

iisa ang aking sadya 
At marami pang tulad nating 
dalawa 
Nakikibaka para sa kalayaang 
sadya! 

